**ОНЦГОЙ АЛБАН ТАТВАРЫН ТУХАЙ ХУУЛЬД НЭМЭЛТ**

**ОРУУЛАХ ТУХАЙ ХУУЛИЙГ ХЭРЭГЖҮҮЛЭХТЭЙ**

**ХОЛБОГДОН ГАРАХ ЗАРДЛЫН ТООЦОО**

УЛААНБААТАР ХОТ

2022 ОН

**АГУУЛГА**

**Нэг.Ерөнхий үндэслэл**

**Хоёр.Онцгой албан татварын тухай хуульд нэмэлт оруулах тухай хуулийн төсөл батлагдан гарснаар иргэнд үүсэх зардлын тооцоо:**

2.1.иргэний гүйцэтгэх үүргийг тогтоох;

2.2.цаг хугацаа болон гарч болох зардлыг тооцох;

2.3.тоон үзүүлэлтийг тооцох;

2.4.нийт дүнг тооцож гаргах;

2.5.хялбарчлах боломжийг шалгах.

**Гурав.Онцгой албан татварын тухай хуульд нэмэлт оруулах тухай хуулийн төсөл батлагдан гарснаар хуулийн этгээдэд үүсэх зардлын тооцоо:**

3.1.хуулийн этгээдийн гүйцэтгэх үүргийг тогтоох;

3.2.нэг бүрийн зардлыг тооцох;

3.3.тоон үзүүлэлтийг тооцох;

3.4.нийт зардлын дүнг тооцож гаргах;

3.5.хялбарчлах боломжийг шалгах;

3.6.нэмэлт зардлыг тооцох.

**Дөрөв.Онцгой албан татварын тухай хуульд нэмэлт оруулах тухай хуулийн төсөл батлагдан гарснаар төрийн байгууллагад үүсэх зардлын тооцоо:**

4.1.төрийн байгууллагад шинээр нэмэгдэж байгаа болон өргөжиж байгаа чиг үүргийг тогтоох;

4.2.уг чиг үүргийг хэрэгжүүлэхэд шаардлагатай хүний нөөцийг тодорхойлох;

4.3.гарах зардлыг тооцох;

4.4.зардлыг нэгтгэн тооцох;

4.5.хувилбарыг нягталж зардлыг бууруулах боломжийг эрэлхийлэх.

**ХУУЛИЙГ** **ХЭРЭГЖҮҮЛЭХТЭЙ ХОЛБОГДОН**

**ГАРАХ ЗАРДЛЫН ТООЦООНЫ ТАЙЛАН**

НЭГ.ЕРӨНХИЙ ҮНДЭСЛЭЛ

Хууль тогтоомжийн тухай хуулийн[[1]](#footnote-1) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно” гэж заасны дагуу Онцгой албан татварын тухай хуульд нэмэлт оруулах тухай хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог гаргав.

Онцгой албан татварын тухай хуульд нэмэлт оруулах тухай хуулийн төсөл батлагдсанаар уг хуулийг хэрэгжүүлэх иргэн, хуулийн этгээд, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад энэхүү тайлан чиглэгдэх болно.

Хуулийн төслийн зардлыг тооцохдоо бодит статистик болон хугацааг шууд ашиглах боломжгүй тохиолдолд аргачлалын 2.5.2, 4.4.2 дахь заалтуудыг тус тус үндэслэн адил төстэй ажил, үйлчилгээ байгаа эсэхийг судалж, баримжаалах авах зэргээр хугацаа, тохиолдлын тоо зэргийг тогтоосон болно.

**ХОЁР.ИРГЭНД ҮҮСЭХ ЗАРДАЛ**

Хуулийн төсөл батлагдсанаар иргэнд үүсэх зардлыг тооцоолохдоо дараахь дарааллыг баримтална. Үүнд:

* иргэний гүйцэтгэх үүргийг тогтоох
* цаг хугацаа болон гарч болох зардлыг тооцох
* тоон үзүүлэлтийг тооцох
* нийт дүнг тооцож гаргах
* хялбарчлах боломжийг шалгах

Аргачлалын дагуу иргэнд үүрэг болгосон зохицуулалт буюу хуулиа заавал биелүүлэх ёстой үйл ажиллагааг хуулийн төслөөс олж тогтоох учиртай.

Онцгой албан татварын тухай хуульд нэмэлт оруулах тухай хуулийн төсөлд тусгаснаар хуулийн зорилго нь газрын тосны бүтээгдэхүүний дотоодын үйлдвэрлэлийн түүхий эдийн зардлыг бууруулах, эцсийн бүтээгдэхүүний үнийг бууруулах замаар үндэсний үйлдвэрлэл хөгжих нөхцөлийг бүрдүүлэх гэж үзэхээр байна.

Онцгой албан татварын тухай хуульд нэмэлт оруулах тухай хуулийн төсөлд иргэнд үүрэг болгосон ямар нэг зохицуулалт тусгагдаагүй байх тул дээрх үе шатны ажлыг гүйцэтгэх шаардлагагүй болно.

**ГУРАВ. ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО**

Энэ хэсэгт Онцгой албан татварын тухай хуульд нэмэлт оруулах тухай хуулийн төсөл батлагдсанаар хуулийн этгээдийн эрхлэх үйл ажиллагаатай холбоотой гүйцэтгэх үүргийн улмаас үүсэх зардлыг мөнгөн дүнгээр тооцоолон гаргана. Ийнхүү үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараахь үе шаттайгаар тооцоолно.

Үүнд:

* хуулийн этгээдийн гүйцэтгэх үүргийг тогтоох
* нэг бүрийн зардлыг тооцох
* тоон үзүүлэлтийг тооцох
* нийт зардлын дүнг тооцож гаргах
* хялбарчлах боломжийг шалгах
* нэмэлт зардлыг тооцох

**Хуулийн этгээдийн гүйцэтгэх үүргийг тогтоох:**

Онцгой албан татварын тухай хуульд нэмэлт оруулах тухай хуульд нэмэлт оруулах тухай хуулийн төсөл хуулийн төслийн хүрээнд хуулийн этгээдэд ямар үүргийг шинээр бий болгож байгааг тодорхойлж уг үүргийг гүйцэтгэхэд шаардлагатай баримт бичгийн агуулгыг тодорхойлсны үндсэн дээр зардлын тооцоог хийх болно. Засгийн газрын 2019 оны 59 дүгээр тогтоолын 4 дүгээр хавсралтаар батлагдсан “ Хууль тогтоомжийг хэрэгжүүлэхтэй холбогдон гарах зардлын тооцоо хийх аргачла”-ын 2.2-т “ Хуулийн этгээдийн хувьд хууль тогтоомжид заасан үүргийг гүйцэтгэхтэй холбогдуулан гарах мөнгөн зардлыг тооцно.” гэж заасан.

Хуулийн этгээдэд үүрэг болгосон зохицуулалт тусгагдаагүй байх тул энэ хэсэгт зардлын тооцооолон бодох шаардлага үүсэхгүй байна. Иймд хуулийн этгээдэд зардал нэмэгдэх боломжгүй харин зардлын бууралт бий болно.

**ДӨРӨВ.УЛСЫН ТӨСӨВТ ҮҮСЭХ ЗАРДЛЫН ТООЦОО**

**3.2.Хүний нөөцийн хэрэгцээг тооцох**

Хуулийн төсөлд төрийн байгууллагад тоорхой хэмжээгээр үүрэг нэмэгдүүлсэн, үүнтэй холбогдуулан тодорхой мөнгөн зардал бий болж болзошгүй зохицуулалт тусгагдсан байх тул төрд үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараах үе шаттайгаар тооцоолно. Үүнд:

4.1.төрийн байгууллагын гүйцэтгэх үүрэг буюу ажил үйлчилгээг тодорхойлох;

4.2. уг чиг үүргийг гүйцэтгэх хүний нөөцийг тодорхойлох;

4.3. гарах зардлыг тооцох;

4.4. зардлыг нэгтгэн тооцох;

4.5. хувилбарыг нягталж, үр дүнг танилцуулах.

Энэ шатанд төрийн байгууллагын ажил үйлчилгээг хэрэгжүүлэхэд зарцуулах хугацаа болон жилд гүйцэтгэх тоо буюу тохиолдлын тоо, түүнийг хэрэгжүүлэхэд шаардагдах нийт ажлын цаг гэсэн 3 үзүүлэлтийг гаргана..

**Хуулийн төсөл дэх төрийн байгууллагын гүйцэтгэх үүрэг /ажил үйлчилгээ/, түүний агуулгыг тодорхойлбол:**

|  |
| --- |
| 4.1. Дараахь бараанд онцгой албан татвар ногдуулна:  4.1.5.**үйлдвэрт ашиглахаас бусад зориулалтын** газрын тосны үйлдвэрлэлийн дайвар бүтээгдэхүүн, керосин. |

Төрийн байгууллагад хүний нөөцийн зардал шинээр бий болгохгүй, мөн мөнгөн зардал шууд бий болгохооргүй байна. Харин улсын төсвийн татварын орлого дээр дурдсан хэмжээгээр нөлөөлөх боломжтой байна.

Энэ хэсэгт харин зарим тоон мэдээллийг харуулбал:

2015-2021 онд 22 импортлогч аж ахуйн нэгж, байгууллага нийт 846,9 мянган тонн үйлдвэрийн зориулалттай газрын тосны бүтээгдэхүүн импортлон гаалийн болон нэмэгдсэн өртгийн албан татварт 171,8 тэрбум төгрөг төлсөн байна. Өөрөөр хэлбэл 22 импортлогч аж ахуйн нэгж, байгууллага нэг жилд дунджаар 24.5 тэрбум төгрөгийг гаалийн болон нэмэгдсэн албан татварт төлсөн байна.

**Газрын тосны дайвар бүтээгдэхүүн, керосиний импортын мэдээ 2021.08.01-2022.12.31**

|  |  |  |  |  |  |
| --- | --- | --- | --- | --- | --- |
| *Хамрах хугацаа* | *Ангилалтын тоо хэмжээ /кг/* | *Гааль /төг/* | *Онцгой /төг/* | *НӨАТ /төг/* | ***Нийт татварын  дүн /төг/*** |
| 2021.08.01-2021.12.31 | 14,651,182.00 | 991,228,557.73 | 4,175,586,870.00 | 2,499,138,658.26 | **7,665,954,085.99** |
| 2022.01.01-2022.12.27 | 43,473,969.45 | 5,631,238,312.35 | 12,389,875,238.25 | 13,064,587,979.76 | **31,085,701,530.36** |
| ***Нийт дүн*** | ***58,125,151.45*** | ***6,622,466,870.08*** | ***16,565,462,108.25*** | ***15,563,726,638.02*** | ***38,751,655,616.35*** |

Онцгой албан татварын тухай хуулийн 4.1.5 дахь заалтын батлагдсан 2021.08.01-нээс хойшхи хугацаанд нийт 6 аж ахуйн нэгж импорт хийсэн байна.[[2]](#footnote-2)

**ТАВ. ДҮГНЭЛТ, САНАЛ**

Хууль тогтоомжийн тухай хуулийн[[3]](#footnote-3) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно” гэж заасны дагуу Онцгой албан татварын тухай хуульд нэмэлт оруулах тухай хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг тооцоход дараах дүгнэлт гарлаа.

Аливаа шинээр батлагдаж байгаа хуулийн төсөл ямар нэг байдлаар тодорхой хэмжээний зардлыг бий болгодог гэж үздэг. Гэхдээ манай тохиолдын хувьд Онцгой албан татварын тухай хуульд нэмэлт оруулах тухай хуулийн төсөлд иргэнд үүрэг болгосон ямар нэг зохицуулалт тусгагдаагүй байх тул иргэнд ямар нэгэн цаг хугацааны ачаалал үүсэхгүй, мөнгөн зардал бий болох боломжгүй байна.

Түүнчлэн хуулийн этгээдэд үүрэг болгосон, зардал нэмэгдүүлэхээр зохицуулалт тусгагдаагүй байх тул хүний ямар нэгэн мөнгөн зардал үүсэхээргүй байна.

Төрийн байгууллагад хүний нөөцийн зардал шинээр бий болгохгүй, мөн мөнгөн зардал шууд бий болгохооргүй байна. Харин улсын төсвийн татварын орлого дээр дурдсан хэмжээгээр нөлөөлөх боломжтой байна. Гэвч энэ нь татварт төвлөрүүлэх орлогын бууралт болон импортын хэмнэлт гаргасан зөрүү буюу зардал үр өгөөжийн харьцаа эерэг түвшинд байна гэж үзэхээр байна.

---оОо----

1. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-1)
2. Гаалийн ерөнхий газраас ирүүлсэн мэдэээлэл 2022.12.31-ний өдөр [↑](#footnote-ref-2)
3. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-3)